./data/phi0914/phi00138/phi0914.phi00138.perseus-lat1.xml
Titus Livius (Livy)
Manlio consule bello in Asia cum Gallis perfecto, alter consul M Fulvius perdomitis Aetolis cum traiecisset in Cephallaniam, circa civitates       insulae misit percontatum, utrum se dedere Romanis an belli fortunam experiri       mallent   metus ad omnes valuit, ne deditionem       recusarent  obsides inde imperatos  pro viribus inopes populi  vicenos autem Cranii et Palenses et       Samaei dederunt   insperata pax Cephallaniae       adfulserat, cum repente una civitas, incertum quam ob causam, Samaei       desciverunt   quia opportuno loco urbs posita       esset, timuisse se aiebant, ne demigrare cogerentur ab Romanis  ceterum ipsine       sibi eum finxerint metum et timore vano quietum excitaverint malum, an iactata       sermonibus res apud Romanos perlata ad eos sit, nihil comperti est,  nisi quod datis iam obsidibus repente       portas clauserunt et ne suorum quidem precibus — miserat enim sub muros consul       ad temptandam misericordiam parentium  populariumque —  desistere ab incepto       voluerunt  oppugnari deinde, postquam nihil pacati respondebatur, coepta urbs       est  apparatum omnem tormentorum machinarumque travectum ab Ambraciae       oppugnatione habebat, et opera quae facienda erant, inpigre milites perfecerunt             duobus igitur locis admoti arietes       quatiebant muros   nec ab Samaeis quicquam, quo aut opera aut       hostis arceri posset, praetermissum est  duabus tamen maxime resistebant rebus,            una, interiorem semper iuxta validum pro       diruto novum obstruentes murum, altera, eruptionibus subitis nunc in opera       hostium, nunc in stationes; et plerumque his proeliis superiores erant             una ad coercendos inventa haud magna       memoratu res est   centum funditores ab Aegio       et Patris et Dymis acciti  a pueris ii more quodam gentis saxis globosis, quibus       ferme harenae immixtis strata litora sunt, funda mare apertum incessentes       exercebantur   itaque longius certiore et       validiore ictu quam Baliaris funditor eo telo usi sunt   et est non simplicis habenae, ut  Baliarica aliarumque gentium funda, sed triplex scutale, crebris suturis       duratum, ne fluxa habena volutetur in iactu glans, sed librata cum sederit,       velut nervo missa excutiatur   coronas modici       circuli magno ex intervallo loci adsueti traicere non capita solum hostium       vulnerabant, sed quem locum destinassent oris         hae fundae Samaeos cohibuerunt, ne tam crebro neve tam audacter erumperent, adeo       ut precarentur ex muris Achaeos, ut parumper abscederent et se cum Romanis       stationibus pugnantis quiete spectarent         quattuor menses obsidionem Same sustinuit  cum ex paucis cotidie aliqui eorum       caderent aut vulnerarentur, et qui supererant fessi et corporibus et animis       essent,  Romani nocte per arcem, quam Cyatidem       vocant — nam urbs in mare devexa  in occidentem vergit —, muro superato in forum pervenerunt   Samaei postquam captam partem urbis ab hostibus       senserunt, cum coniugibus ac liberis in maiorem refugerunt arcem  inde postero       die dediti direpta urbe sub corona omnes venierunt